สลด รถบัสชนรถบรรทุกพังยับในปากีสถาน ดับ 57 ศพ
สำนักข่าวต่างประเทศรายงานว่า เกิดอุบัติเหตุรถบัสโดยสารชนเข้ากับรถบรรทุกถ่านหิน ที่เมืองไคร์ปูร์ เมืองเอกของเขตไคร์ปูร์ ในจังหวัดซินด์ ทางใต้ของประเทศปากีสถาน เป็นเหตุให้มีผู้เสียชีวิตอย่างน้อย 57 ราย นวมเด็กด้วย 18 ราย เมื่อวันอังคาร (11 พ.ย.),สถานีโทรทัศน์ของปากีสถานเผยแพร่ภาพสถานที่เกิดเหตุ แสดงให้เห็นรถบัสในสภาพยับเยิน หลังคาฉีกออกจากตัวรถโดยสมบูรณ์ ขณะที่พบที่นั่งผู้โดยสารกระจายรอบๆเกิดเหตุ ส่วนรถบรรทุกบริเวณด้านหน้าซีกขวาของตัวรถก็ได้รับความเสียหายอย่างหนักเช่นกัน,นายแพทย์ จาฟเฟอร์ ซูมโร จากโรงพยาบาล ไคร์ปูร์ ซิวิล เปิดเผยต่อสำนักข่าวเอเอฟพีว่า อุบัติเหตุครั้งนี้ทำให้มีผู้เสียชีวิต 57 ราย มีผู้หญิง 17 คน และเด็กอีก 18 คนรวมอยู่ในกลุ่มผู้เสียชีวิตซึ่งส่วนใหญ่เสียชีวิตในที่เกิดเหตุด้วย และมีผู้บาดเจ็บอีก 21 คน,นพ.ซูมโรเผยด้วยว่า รถบัสที่ประสบเหตุบรรทุกผู้โดยสารซึ่งเป็นชาวพัชตุนจากเขตสวัต ทางตะวันตกเฉียงเหนือของประเทศ มายังนครการาจีในจังหวัดซินด์ ส่งผลให้เจ้าหน้าที่การแพทยประสบปัญหาด้านการสื่อสาร เนื่องจากชาวพัชตุนพูดแต่ภาษาพัชโตเท่านั้น,ทั้งนี้ รายละเอียดเกี่ยวกับอุบัติเหตุที่เกิดขึ้นยังคงคลุมเครือ โดยรายงานข่าวเบื้องต้นระบุว่า รถบัสและรถบรรทุกชนประสานงาน แต่ภายหลังเจ้าหน้าที่ตำรวจออกมาระบุว่า รถบัสชนเข้ากับรถบรรทุกหลังจากออกมาจากปั๊มน้ำมัน ขณะเดียวกัน เอ.ดี. คาวาจา ผู้บังคับการตำรวจทางหลวงแห่งจังหวัดซินด์บอกต่อเอเอฟพีว่า สภาพถนนที่ย่ำแย่ก็อาจเป็นอีกหนึ่งสาเหตุ รวมทั้งวิธีการขับรถด้วย,ส่วน ไฟซาล ชาชาร์ เจ้าหน้าที่ตำรวจผู้รับผิดชอบทางหลวงบริเวณที่เกิดอุบัติเหตุ เปิดเผยว่า ก่อนหน้านี้ไม่นาน คนขับรถบัสเพิ่งถูกปรับจากการรับผู้โดยสารเกินกำหนด และว่าทั้งรถบัสและรถบรรทุก ต่างวิ่งมาด้วยความเร็วประมาณ 80-90 กิโลเมตรต่อชั่วโมงก่อนรถทั้ง 2 คันจะชนกัน
เกิดอุบัติเหตุรถบัสโดยสารชนเข้ากับรถบรรทุกถ่านหินในจังหวัดทางใต้ของประเทศปากีสถาน เป็นเหตุให้มีผู้เสียชีวิตอย่างน้อย 57 ราย
รถชน,รถบัส,รถบรรทุก,ปากีสถาน,เมืองไคร์ปูร์,ผู้เสียชีวิต,อุบัติเหตุ,รถโดยสาร,การาจี,จังหวันซินด์,ข่าวต่างประเทศ